Rikunarita-ORG/Wikinium huggingface dataset:
# Tamilish

| Tamilish |
| --- |
| தமிழ் *Tamiḻ* |
|  |
| Fockley magh | t̪amiɻ |
| Dooghyssagh ayns | Yn Injey, Sri Lanka |
| Ard | Tamil Nadu (yn Injey) Queiggaghyn Hwoaie as Hiar (Sri Lanka) |
| Loayreyderyn dooghyssagh | 75 millioonyn (2011-2019) |
| Kynney çhengey | Dravidagh
* Dravidagh Yiass
	+ Tamilagh-Kannadagh
		- Tamilagh-Malayalamagh
			* Tamilagh
				+ **Tamilish**
 |
| Staydys oikoil |
| Çhengey oikoil ayns |  Yn Injey  ·  Tamil Nadu  ·  Puducherry

---

 Sri Lanka  Singapore

---

**Sheshaghtyn** ASEAN |
| Mynçhengey ennit ayns |  Y Valaysia  Yn Affrick Yiass |
| Coadyn çhengey |
| ISO 639-1 | `ta` |
| ISO 639-2 | `tam` |
| ISO 639-3 | – |

Ta'n **Tamilish** (தமிழ் *Tamiḻ* t̪amiɻ) ny çhengey Ghravidagh chlassicagh ta goll er loayrt ec ny Tamilee 'syn Aishey Yiass. Ta staydys oikoil ec y Tamilish 'sy steat Injinagh Tamil Nadu, ayns ny çheeraghyn Sri Lanka as Singapore, as 'sy Thalloo Unnaneys Puducherry. Ta'n Tamilish goll er loayrt chammah ec mynlee ayns ny kiare steatyn Injinagh Kerala, Karnataka, Andhra Pradesh as Telangana, as 'sy Thalloo Unnaneys Ellanyn Andaman as Nicobar. T'ee goll er loayrt ec eebyrtys ny Tamilee ayns ram çheeraghyn, goaill stiagh y Valaysia, Myanmar, yn Affrick Yiass, y Reeriaght Unnaneysit, as ny Steatyn Unnaneysit. Ta'n Tamilish goll er loayrt chammah ec Mooree Sri Lanka. She nane jeh'n 22 hengey skedjallit ayns Bunraght yn Injey as she yn Tamilish va rang-oardit myr çhengey chlassicagh yn Injey.